
	РЕСПУБЛИКА МОЛДОВА
РАЙОН ШТЕФАН ВОДЭ
ГОРОДСКОЙ СОВЕТ

ШТЕФАН ВОДЭ


DECIZIE nr. 3/2
din  19 martie 2010

Cu privire la selectarea 

şi aprobarea propunerilor de subproiect 

în cadrul Cererii de Grant solicitat de la FISM

Întru realizarea Planului strategic de dezvoltare social-economică a oraşului Ştefan Vodă, aprobat prin decizia Consiliului orăşănesc nr. 17/2 din 04.11.2004 şi reactualizat prin decizia Consiliului orăşenesc nr. 3/4 din 19.03.2010, în scopul participării or. Ştefan Vodă în cadrul concursului anunţat de Fondul de Investiţii Sociale din Moldova (FISM II) pentru obţinerea mijloacelor financiare pentru reabilitarea infrastructurii sociale şi social-economice a comunităţii, în temeiul art. 14 alin. (1) din Legea nr. 436-XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE: 
1. Se selectează şi se aprobă în ordinea priorităţii următoarele propuneri de subproiect în cadrul Cererii de Grant solicitat de la Fondul de Investiţii Sociale din Moldova (FISM II):

a) Reconstrucţia acoperişului (blocurile  „Д”, „E”) şi schimbarea ferestrelor la blocul „A” a Liceului Teoretic „Ştefan Vodă”;

b) Renovarea acoperişului la Şcoala primară „Grigore Vieru”;

c) Pavarea trotuarelor pe str. Păcii.

2. Primăria oraşului va întreprinde acţiunile necesare pentru prezentarea formularelor propunerilor nominalizate de subproiect la FISM.

3. Controlul asupra executării prezentei decizii se pune în sarcina dlui Gheorghe Anghel, primarul oraşului.

4. Prezenta decizie se aduce la cunoştinţă:

Fondului de Investiţii Sociale din Moldova;

Oficiului teritorial Căuşeni al Cancelariei de Stat;

Prin afişare în locurile publice.

               Preşedintele şedinţei                                                Ion Ţurcan 

    Contrasemnează:

     Secretarul Consiliului orăşănesc                                     Galina Deriughin
